The Madcap Laughs

The Madcap Laughs er det første soloalbumet fra Syd Barrett, utgitt i januar 1970. Dette er Barretts første innspillinger etter at han måtte forlate Pink Floyd i april 1968. Fem personer er kreditert som  produsenter; Barrett, Peter Jenner, Malcolm Jones samt de tidligere bandkollegaene David Gilmour og Roger Waters. Albumets tittel er hentet fra en linje i teksten til sangen «Octopus». Plateomslaget er et bilde av Barrett i hans leilighet, og designet er kreditert Hipgnosis.


== Bakgrunn ==
I mai 1968 begynte Syd Barrett innspillinger av ny musikk i Abbey Road Studios sammen med sin (og tidligere Pink Floyds) manager Peter Jenner. Men etter kort tid ble prosjektet lagt på is, og ble ikke tatt opp igjen før det hadde gått nesten et år. Syd Barrett returnerte til studio i april 1969 for å spille inn nye sanger med produsenten Malcolm Jones, og for å forbedre de sangene som ble spilt inn året før. Medlemmer av bandet The Soft Machine, sammen med trommeslagerne Jerry Shirley (fra bandet Humble Pie) og John «Willie» Wilson, ble hentet inn for å spille med Barrett. Etter en stund trakk Malcolm Jones seg som produsent, men fortsatte som lydtekniker da David Gilmour og Roger Waters tok over som produsenter. Jones følte seg ikke presset ut, til tross for at han selv mente at han kom godt overens med Barrett. Dessuten mente han at det meste av albumet var ferdig før de nye produsentene tok over.
Roger Waters og David Gilmour var i avslutningsfasen av innspillingen av det ambisiøse albumet Ummagumma, da de ble involvert i produseringen av The Madcap Laughs i juli 1969 og hjalp Barrett med å ferdigstille albumet. Etter hektiske innspillinger 12. og 13. juni 1969, måtte Gilmour og Waters konsentrere seg om sluttmiksingen av Ummagumma, samt konserter med Pink Floyd i Nederland. Dermed ble det et opphold på over en måned før det fra 26. juli ble arbeidet videre med The Madcap Laughs. Etter at innspillingene var ferdige, brukte Gilmour og Waters to dager, 5. og 6. august, på å mikse hele albumet. Barrett og Gilmour satte sammen låtrekkefølgen 6. oktober 1969 og albumet ble utgitt 3. januar 1970.
Innspillingene var noe uortodokse, da Barrett først spilte inn sang, akkompagnert av sitt eget spill på akustisk gitar, og resten av musikken ble overdubbet. Musikerne ble meget frustrerte over dette, da Barretts sang og spill viste seg å være usammenhengende, uforutsigbart og kaotisk. Barrett kunne hoppe over takter og legge til takter tilsynelatende tilfeldig, og av og til holdt han samme akkord over en lengre periode for så plutselig å falle tilbake til den opprinnelige akkordprogresjonen.  
Musikerne fikk først høre gjennom Syd Barretts innspillinger, og så prøve å henge med så godt de kunne. På flere låter høres det veldig tydelig at de sliter med å følge Barretts høyst originale taktomslag og akkordendringer. Konkrete spørsmål til Barrett som for eksempel: «Hvilken toneart går denne sangen i, Syd?», ga gjerne svar som: «Yeah!» eller «Det var merkelig...» Barrett mente også at det var unødvendig å øve på låtene, og at det ofte holdt fint med et opptak per låt. Etter flere måneder med slike innspillinger ble albumet etter hvert klart for utgivelse.


== Sporliste ==
Alle sangene er skrevet av Syd Barrett, unntatt hvor annet er notert.

«Terrapin»  – 5:04
1. opptak, innspilt 11. april 1969, overdubbing 4. mai 1969 – Produsert av Malcolm Jones
«No Good Trying»  – 3:26
3. opptak, innspilt 11. april 1969, overdubbing 3. og 4. mai 1969 – Produsert av Malcolm Jones
«Love You»  – 2:30
4. opptak, innspilt 11. april 1969, overdubbing 3. mai 1969 – Produsert av Malcolm Jones
«No Man's Land»  – 3:03
5. opptak, innspilt 17. april 1969, overdubbing 4. mai 1969 – Produsert av Malcolm Jones
«Dark Globe»  – 2:02
1. opptak, innspilt 5. august 1969 – Produsert av David Gilmour og Roger Waters
«Here I Go»  – 3:11
5. opptak, innspilt 17. april 1969 – Produsert av Malcolm Jones
«Octopus»  – 3:47
11. opptak, innspilt 12. juni 1969, overdubbing 13. juni 1969 – Produsert av Syd Barrett og David Gilmour
«Golden Hair»  – 1:59  (Barrett, Joyce)
11. opptak, innspilt 12. juni 1969 – Produsert av Syd Barrett og David Gilmour
«Long Gone»  – 2:50
1. opptak, innspilt 26. juli 1969 – Produsert av David Gilmour og Roger Waters
«She Took a Long Cold Look»  – 1:55
5. opptak, innspilt 26. juli 1969 – Produsert av David Gilmour og Roger Waters
«Feel»  – 2:17
1. opptak, innspilt 26. juli 1969 – Produsert av David Gilmour og Roger Waters
«If It's in You»  – 2:26
5. opptak, innspilt 26. april 1969 – Produsert av David Gilmour og Roger Waters
«Late Night»  – 3:10
2. opptak, innspilt 28. mai 1968, overdubbing 11. april 1969 – Produsert av Pete Jenner og Malcolm Jones (overdubbingen)
Bonusspor på nyutgivelse fra 1993«Octopus» – 3:09
1. og 2. opptak, innspilt 12. juni 1969 – Produsert av Syd Barrett og David Gilmour
«It's No Good Trying» – 6:22
5. opptak, innspilt 11. april 1969 – Produsert av Malcolm Jones
«Love You» – 2:28
1. opptak, innspilt 11. april 1969 – Produsert av Malcolm Jones
«Love You» – 2:11
3. opptak, innspilt 11. april 1969 – Produsert av Malcolm Jones
«She Took a Long Cold Look at Me» – 2:44
4. opptak, innspilt 26. juli 1969 – Produsert av David Gilmour og Roger Waters
«Golden Hair» – 2:28
5. opptak, innspilt 8. juni 1968 – Produsert av Peter Jenner


== Personell ==
Syd Barrett – gitar, vokal
David Gilmour – bass, 12-strengers akustisk gitar
Hugh Hopper – bass (spor 2 og 3)
Mike Ratledge – keyboard (spor 2 og 3)
Vic Seywell – blåseinstrumenter
Jerry Shirley – trommer (spor 4 og 6)
John «Willie» Wilson – trommer
Robert Wyatt – trommer (spor 2 og 3)


=== Produksjon ===
Syd Barrett – produsent (spor 7 og 8)
David Gilmour – produsent (spor 5, 7, 8, 9, 10 og 11)
Peter Jenner – produsent (spor 13)
Malcolm Jones – produsent (spor 1, 2, 3, 4, 6, 12, 13)
Roger Waters – produsent (spor 5, 9, 10 og 11)


== Kilder ==
The Making Of 'The Madcap Laughs'  av Malcolm Jenner


== Eksterne lenker ==
(en) The Madcap Laughs på Discogs 
(en) The Madcap Laughs på MusicBrainz 
(en) The Madcap Laughs på AllMusic